Si aliquis de rebus suis locis sanctorum dare voluerit, hoc sibi procul dubio Deum retribuere confidit. Idcirco ego, in Dei nomine, Vulgrinus dono aliquid de res proprietatis meæ ad monasterium sanctæ Dei genitricis Mariæ et sancti Petri atque sancti Benedicti Floriacensis loci, ubi ipse sanctus debito quiescit honore donatumque in perpetuum esse volo; hoc est curtilus quem adquisivi de Bernardo, cum campo et prato simul tenente, qui resedit in pago Augustidunense, in fine Geloniacense, in villa Cisa, qui terminat de duabus partibus terra sancti Benedicti, de tertia parte Gutta currente, de quarta parte silva increpita; et dono in alio loco condemina qui resedit in Bargias, quæ terminat de uno latus terra sancti Benedicti et de alio latus de ipsa hæreditate, et dono ibi servientem nomine Leotbertum. Infra istas terminationes, totum ad integrum dono ad monasterium sancti Benedicti ea tamen ratione ut quamdiu ego advixero teneam et possideam et de anno in annum, missa sancti Benedicti quæ est in mense decembrio, persolvi faciam denarios IIII et post obitum meum ad supradictum locum easdem res revertantur. Et ut hæc donatio firma et stabilis permaneat eam subter firmavi ac firmare rogavi. Actum Cisa villa publice. Signum Vulgrini qui donationem istam fieri et firmare rogavit. Signum Faletrudis qui consensit. Signum Adelelmi. Data mense januario, anno X regnante Rodulfo rege. Gunfredus notarius scripsit.